Ivi Eenmaa

Ivi Eenmaa (sündinud 2. juunil 1943 Viru-Nigulas) on Eesti raamatukogundus- ja ühiskonnategelane. 

Ta on olnud Eesti Rahvusraamatukogu peadirektor (1984–1997), Tallinna linnapea(1997-1999), Võru linnapea ning IX, XI, XIII ja XIV Riigikogu liige.

Haridus
Ivi Eenmaa on õppinud 1961–1964 Tartu Riiklikus Ülikoolis vene filoloogiat ning lõpetanud 1973. aastal bibliograafia erialal Moskva Riikliku Kultuuriinstituudi (cum laude). 1979. aastast on ta pedagoogikakandidaat.101 lühielulugu. Riigikogu jätkväljaanne, 15.06.2018.

Töö Rahvusraamatukogus
pisi|vasakul|Ivi Eenmaa 1993. aastalFoto: Jaan Künnap
Eenmaa töötas alates 1973. aastast Fr. R. Kreutzwaldi nimelises Eesti NSV Riiklikus Raamatukogus ning juhtis seda aastatel 1984–1988. Selle raamatukogu ümbernimetamise järel Eesti Rahvusraamatukoguks 1988. aastal jätkas ta tööd raamatukogu direktorina ja aastatel 1991–1998 Eesti Rahvusraamatukogu peadirektorina. 

Tema ametisoleku ajal ehitati aastatel 1985–1993 valmis ja seati sisse Eesti Rahvusraamatukogu hoone ning pärast Eesti riikliku iseseisvuse taastamist tehti vajalikud ümberkorraldused ka raamatukogunduses.ETV saade "Tähelaev. Ivi Eenmaa" ERR Arhiiv, 19.09.2010.

Poliitiline tegevus
Ta oli alates maist 1997 Eesti Koonderakonna liige ja kuulus erakonna juhatusse.Ivi Eenmaa astub Koonderakonda Õhtuleht.ee, 15.05.1997.Ivi Eenmaa: Koonderakonna imidzh nõuab parandamist Postimees.ee, 05.11.1997. 1999. aasta detsembrist kuulub ta Eesti Reformierakonda.Ivi Eenmaa e-Äriregistris. Vaadatud 12.11.2024.

Aastatel 1996–1997 oli ta esimest korda Tallinna Linnavolikogu liige. Ta on kuulunud enamikku järgmistesse linnavolikogu koosseisudesse, kuid tema liikmeksolek on olnud korduvalt peatatud Riigikogus töötamise ajaks.Tallinna linnavolikogus vahetus pärast valimisi 15 saadikut Postimees.ee, 13.04.2015.Riigikogust lahkuma pidanud Eenmaa naasis Tallinna volikokku Postimees.ee, 11.08.2015. Ta osutus valituks ka 2021. aasta kohaliku omavalitsuse volikogude valimistel (sai 768 häält) ning on 2025. aasta alguse seisuga jätkuvalt Tallinna Linnavolikogu liige.KOV valimistulemuste protokoll Tallinna linna kodulehel. Vaadatud 15.01.2025.Linnavolikogu 10. koosseis Tallinna linna koduleht. Vaadatud 15.01.2025.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 166 häält ning ei osutunud valituks.

Tallinna linnapea
Aastatel 1997–1999 oli ta Tallinna linnapea. Ta oli esimene Tallinna naislinnapea.

Eesti kultuuriatašee Moskvas
2004. aasta märtsis valiti Eenmaa Eesti Vabariigi kultuuriatašeeks Moskvas. Ta pidi tööd alustama mais, aga Venemaa venitas talle viisa andmisega ja 2. septembril keeldus lõplikult viisa andmisest. Rahvusvaheliste tavade kohaselt niisugust keeldumist ei põhjendatud."Kes? Mis? Kus?" 2006, lk. 28.

Võru linnapea
Ivi Eenmaa oli alates 10. novembrist 2004"Kes? Mis? Kus?" 2006, lk. 43. kuni 2007. aastani oli Võru linnapea. 20. märtsil 2007 esitas Eesti Reformierakonna Võru piirkonna juhatus Ivi Eenmaa asemel Võru linnapea kandidaadiks senise abilinnapea Kersti Kõosaare"Kes? Mis? Kus?" 2008, lk. 113., kes valitigi 4. aprillil Võru linnapeaks."Kes? Mis? Kus?" 2008, lk. 115.

Töö Riigikogus
1999. aastal valiti Ivi Eenmaa IX Riigikogu liikmeks.

2007. aasta Riigikogu valimistel valiti Ivi Eenmaa Riigikokku."Kes? Mis? Kus?" 2008, lk. 36. 

2015. aasta Riigikogu valimistel kandideeris Ivi Eenmaa valimisringkonnas nr 2, sai 1406 häält, aga ei osutunud valituks.http://rk2015.vvk.ee/detailed-2.htmlhttp://rk2015.vvk.ee/elected-members.html Kuid ta sai XIII Riigikogu liikmeks 9. aprillil 2015 Arto Aasa asendusliikmena.http://www.riigikogu.ee/index.php?id=182447 Tema volitused lõppesid 15. juulil 2015, kui taastati Keit Pentus-Rosimannuse Riigikogu liikme volitused seoses vabastamisega Vabariigi Valitsuse liikme kohustustest.

2019. aasta Riigikogu valimistel sai ta 932 häält ega osutunud valituks, kuid sai Riigikokku asendusliikmena alates 27. jaanuarist 2021.https://rk2019.valimised.ee/et/voting-result/district-2-voting-result.html Ta oli Riigikogu rahanduskomisjoni liige.

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 348 häält ning ei osutunud valituks.

Akadeemiline ja teadustegevus
Aastatel 1976–1996 oli ta Tallinna Pedagoogikaülikooli õppejõud (1981. aastast dotsent). Ta on esinenud külalislektorina mitmes kodu- ja välismaa ülikoolis.

Ta on avaldanud üle 100 teadusartikli ja -publikatsiooni ning olnud mitme erialaorganisatsiooni liige. 

Muu looming ja hilisem ühiskondlik tegevus
Ivi Eenmaa on kaasa löönud paljude raamatukogundustrükiste koostamisel ja toimetamisel.

2013. aastal ilmus tema mälestusteraamat "Elu paralleelmaailmades. Meenutusi Eesti Rahvusraamatukogu saamisloost 1982–1997".

2014. aastal asutati Ivi Eenmaa sihtkapital eesmärgiga toetada Rahvusraamatukogus vähemalt kaks aastat töötanud töötajate kraadiõpet, erialaseid uurimistöid ja enesetäiendamist.Esmakordselt anti välja Ivi Eenmaa sihtkapitali stipendium ERR Kultuur, 22.12.2014.

Ta on olnud aastatel 2007–2013 Ettevõtluse Arendamise Sihtasutuse nõukogu liige.Ettevõtluse Arendamise Sihtasutuse nõukogu liikmed E-äriregister. Vaadatud 15.01.2025.

Ta on olnud 2000. aastal asutatud Pelgulinna Sünnitusmaja Toetusfondi asutajaliige ja kuulunud selle juhatusse.Allar Viivik. Heategevus toob haiglale röntgeniaparaadi Õhtuleht.ee, 17.09.1998.Eve Heinla. Pelgulinna sünnitusmaja uueneb Delfi Ärileht, 25.05.2000.Selene Rebane. Ivi Eenmaa: «Ju pole saatus tahtnud mu ellu tuua kedagi, kelle nimel jätaksin kõik.» Õhtuleht.ee, 05.05.2004.

25. juulil 2024 valiti ta 81-aastaselt Tallinna Haigla nõukokku.Kadi Heinsalu. Veel olematu Tallinna Haigla nõukogu suurenes Meditsiiniuudised. 25.07.2024.

Ta oli rahvusvahelises parlamentidevahelises liidus IPU (Inter-Parliamentary Union) Eesti delegatsiooni president.

Tunnustus
 1989 – Eesti NSV teeneline kultuuritegelane
 1993 – Torgu Kuningriigi orden Torgu Tigulohe
 1997 – aasta naine
 1998 – Norra Kuningliku Teeneteordeni tähega komandöririst
 2003 – Valgetähe IV klassi teenetemärk
 2005 – Kaitseväe Eriteenete rist
 2016 – Eesti Raamatukoguhoidjate Ühingu auliige
 2016 – Tallinna teenetemärk
 2023 – Läti Vabariigi TunnustusristMiikael Raun. Ivi Eenmaa: oleks väga kahju, kui Reformierakonna kultuuriministri ajal kukub rahvusraamatukogu kokku Eesti Päevaleht / LP, 10.09.2023.

Isiklikku
Ivi Eenmaa sünnikodu asus Eesti põhjarannikul Mahu vallas. Tema sõjajärgne lapsepõlvekodu oli Rakvere linnas ning suved veetis ta sugulaste juures maal (Avinurmes ja mujal). Ivit kasvatas ema, kuna isa emigreerus 1944. aastal Rootsi. Isaga Ivi pärast seda ei kohtunudki, alles 1989. aastal sai ta esimest korda Rootsis isa haual käia. Juba lapsepõlves luges ta palju, koolipõlves õppis klaverimängu ja võõrkeeli ning mängis korvpalli.Raadiosaade "Lastetuba. Ivi Eenmaa" Esmaeeter 09.03.1995. ERR Arhiiv.

Ta on Tallinna Toomkoguduse ja (2023. aasta seisuga) koguduse nõukogu liige.Miikael Raun. Ivi Eenmaa: oleks väga kahju, kui Reformierakonna kultuuriministri ajal kukub rahvusraamatukogu kokku Eesti Päevaleht / LP, 10.09.2023.

Ivi Eenmaad teatakse elegantse daamina, kes kogub ja kannab efektseid kübaraid ning pälvib seltskonnas tähelepanu eriomase hääletämbri ja jõuliste sõnavõttudega.Kadi Lehtmets. Ivi Eenmaa valikud Anne & Stiil, 08.01.2009. Ta ise on öelnud, et moest ta eriti lugu ei pea, küll aga isikupärast ja stiilist.Minu elu kuldreeglid: Ivi Eenmaa Ajakiri Buduaar, märts-aprill 2019.

Ta elab Tallinna kesklinnas kortermajas.

2022. aastal sai ta infarkti.

Tema lemmiklinnad on New York ja Viin. Ta harrastab muinasjuttude lugemist.

 Viited 

Välislingid
 "Tähelaev. Ivi Eenmaa" Saatejuht Mati Talvik. ETV, 19. september 2010
 "Kuidas elad? Ivi Eenmaa" Saatejuht Reet Linna. ETV saate "Prillitoos" rubriigina: 26. märts 2017; eraldi saatena: 4. oktoober 2018


Kategooria:Eesti raamatukogundustegelased
Kategooria:IX Riigikogu liikmed
Kategooria:XI Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Eesti Koonderakonna poliitikud
Kategooria:Eesti Reformierakonna poliitikud
Kategooria:Tallinna linnapead
Kategooria:Võru linnapead
Kategooria:Eesti NSV teenelised kultuuritegelased
Kategooria:Valgetähe IV klassi teenetemärgi kavalerid
Kategooria:Sündinud 1943